স্থানীয় পৌর কাউন্সিলর এস.এম ফিরোজ রহমান জানান, উপজেলার ঐতিহ্যবাহী বিদ্যাপীঠ পালরদী মডেল মাধ্যমিক বিদ্যালয় এন্ড কলেজ, গৌরনদী উপজেলা হাসপাতাল, আশোকাঠী বাজার, উপজেলা পরিষদ, গৌরনদী পৌরসভা, থানা ও গৌরনদী বন্দরের সাথে যোগাযোগের একমাত্র সড়ক হচ্ছে আশোকাঠী ভায়া জমিদার মোহনলাল সাহার বাড়ির পাশ্বদিয়ে উপজেলা পরিষদের সড়কটি। দীর্ঘদিনেও ওই সড়কটি নির্মান কিংবা সংস্কার করা হয়নি। এরইমধ্যে ২০১০ সনে সড়কটি নির্মানের জন্য টেন্ডার পক্রিয়া সম্পন্ন করা সত্বেও ঠিকাদার গড়িমসি করে দীর্ঘদিনেও নির্মান কাজ শুরু করেনি। গত তিন মাস পূর্বে ঠিকাদার আবুল কালাম সিকদার সড়ক নির্মানের কাজ নামেমাত্র শুরু করে জনগুরুত্বপূর্ণ সড়কের মধ্যে বেইজ কেটে ফেলে রাখে। ফলে গত দু’দিনের বৃষ্টিতে সড়কের মধ্যে হাঁটু সমান পানি জমে থাকায় জনসাধারনের চলাচলে চরম দুর্ভোগ পোহাতে হচ্ছে। এছাড়াও স্থানীয় একটি প্রভাবশালী মহল জমিদার মোহন লাল সাহার বাড়ির সম্মুখের সরকারি খালে অবৈধভাবে ড্রেজার বসিয়ে বালু উত্তোলন করায় জমিদার বাড়ি ও সড়কটি চরম হুমকির মুখে পরেছে। অবৈধ বালু ব্যবসা বন্ধ ও জরুরি ভিত্তিতে সড়ক নির্মান কাজ সম্পন্নের দাবিতে পালরদী মডেল মাধ্যমিক বিদ্যালয় এন্ড কলেজের শত শত শিক্ষার্থীরা গতকাল শনিবার সকাল দশটা থেকে এগারোটা পর্যন্ত বরিশাল-ঢাকা মহাসড়ক অবরোধ করে বিক্ষোভ প্রদর্শন করেন। এসময় মহাসড়কের দু’পার্শ্বে শত শত যানবাহন আটকা পরে। পরবর্তীতে খবর পেয়ে উপজেলা নির্বাহী অফিসার দিদারে আলম মোহাম্মদ মাকসুদ চৌধুরী, থানার ওসি আবুল কালামসহ আ’লীগের সিনিয়র নেতৃবৃন্দরা ঘটনাস্থল পরিদর্শন করে বালু উত্তোলনে বাঁধা ও আগামি এক সপ্তাহের মধ্যে সড়ক নির্মানের কাজ সম্পন্নের আশ্বাস দেয়ার পর বিক্ষুব্ধরা তাদের অবরোধ কর্মসূচী প্রত্যাহার করে নেয়।